

**Қазақстан Республикасының Венгр Республикасындағы Елшiлiгiнiң мәселелерi**

Қазақстан Республикасы Министрлер Кабинетiнiң қаулысы 6 тамыз 1993 ж. N 682

      Қазақстан Республикасы Президентiнiң "Қазақстан Республикасының
Венгр Республикасындағы Елшiлiгiн ашу туралы" 1993 жылғы 15 сәуiрдегi
N 1183
U931183\_
Жарлығын орындау үшiн Қазақстан Республикасының
Министрлер Кабинетi қаулы етедi:
  
      1. Қазақстан Республикасының Венгриядағы Елшiлiгiнiң штаттағы
қызметкерлерi жылдық айлықақы қоры 190176 АҚШ доллары сомасында
18,25 адам болып бекiтiлсiн.
  
      2. Қазақстан Республикасының Венгр Республикасындағы Төтенше және
Өкiлеттi Елшiсiне 1400 АҚШ доллары мөлшерiнде лауазымдық жалақы
белгiленсiн.
  
      Елшiлiк қызметкерлерiнiң лауазымдық жалақылары Қазақстан
Республикасының Венгр Республикасындағы Төтенше және Өкiлеттi Елшiсiнiң
штат кестесiне сәйкес шет ел валютасындағы жалақысына қарай белгiленсiн.
  
      3. Қазақстан Республикасының Венгр Республикасындағы Елшiлiгiнiң
жұмыс көлемiнiң ауқымдылығы және оған жүктелген мiндеттiң маңыздылығы
ескерiлiп, Қазақстан Республикасының Төтенше және Өкiлеттi Елшiсiнiң
лауазымдық жалақысына оның шет ел валютасындағы жалақысының 20
процентi мөлшерiнде үстемеақы белгiленсiн.
  
      4. Елшiлiк қызметкерлерiне медициналық қызмет көрсетуге арналып

жасалатын аударым олардың АҚШ долларындағы айлықақы қорының 2 процентi
мөлшерiнде белгiленсiн.
5. Қазақстан Республикасының Венгр Республикасындағы Елшiлiгiнiң
шығыс сметасы 1993 жылдың екiншi жартысына 579,4 мың АҚШ доллары және
48815,1 мың сом мөлшерiнде бекiтiлсiн.
Қазақстан Республикасының Қаржы министрлiгi 1993 жылға арналған
республикалық бюджет пен Республикалық валюта қорында осы мақсатқа
көзделген қажеттi қаржының Қазақстан Республикасы Сыртқы iстер
министрлiгiне тоқсан сайын бөлiнуiн қамтамасыз етсiн.
Қазақстан Республикасының
Премьер-министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК